Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 19/13-pročišćeni tekst, 137/15 i 123/17), članka 117. Zakona o socijalnoj skrbi (“Narodne novine”, broj 157/13,152/14, 99/15, 52/16, 16/17 i 130/17), članaka 4. i 9. Zakona o zdravstvenoj zaštiti (“Narodne Novine” broj 150/08, 155/09, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13,159/13, 154/14, 70/16, 131/17 i 100/18), članka 32. i 33. Zakona o udrugama (“Narodne Novine” broj 74/14 i 70/17)i članka 32. Statuta Grada Šibenika (“Službeni glasnik Grada Šibenika”, broj 8/18-pročišćeni tekst), Gradsko vijeće Grada Šibenika, na 11. sjedniciod 11. prosinca 2018. godine, donosi

# *O D L U K U*

# *o izmjeni i dopuni Programa zdravstvene zaštite i pomoći socijalno ugroženim, nemoćnim i*

***drugim osobama Grada Šibenika***

***za 2018. godinu***

1. U Programu zdravstvene zaštite i pomoći socijalno ugroženim, nemoćnim i drugim osobama Grada Šibenika za 2018. godinu ( „Službeni glasnik Grada Šibenika“, broj 9/17 ), u glavi I. UVODNI DIO stavku 1. iznos: „4.452.000 kuna“, mijenja se u iznos: „4.476.000 kuna“.

* U glavi II. OBLICI POMOĆI u točki 1. Pod b) iznos:“30.000 kuna“ mijenja se u iznos: “9.000 kuna“, te iznos: „ 180.000 kuna“ u iznos:“159.000 kuna“.
* U istoj glavi točki 2. iznos: „330.000“ mijenja se u iznos:“300.000 kuna“.
* U istoj glavi točki 3. A) iznos: „1.200.000 kuna“ u iznos: „1.050.000 kuna“ .
* U istoj glavi točki 3. C) iznos: „ 150.000 kuna“ u iznos: „140.000 kuna“.
* U istoj glavi točki 3 F) iznos: „1.413.000 kuna u iznos: „1.497.000 kuna“.
* U istoj glavi dodaje se nova točka G) koja glasi: „ G) SUFINANCIRANJE PRIJEVOZA UČENIKA SREDNJIH ŠKOLA GRADSKE ČETVRTI ZABLAĆE

Grad Šibenik sufinancirati će kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu, počevši od mjeseca studenog.

Grad Šibenik iznos sufinanciranja uplaćuje prijevozničkoj tvrtki Autotransport d.d. nakon ispostavljene fakture Gradu Šibeniku i priloga sa popisom učenika koji su kupili mjesečnu kartu. Iznos: 3.000 kuna“

* U istoj glavi ukupan iznos za posrednu pomoć:“3.200.000 kuna“ mijenja se u iznos: „3.127.000 kuna“.
* U glavi III. CENTAR ZA PRUŽANJE USLUGA U ZAJEDNICI GRADA ŠIBENIKA iznos: „742.000 kuna“ mijenja se u iznos: „721.000 kuna“, sukladno
* Iza glave IV dodaje se nova glava V koja glasi: „V. PROGRAM ZAJEDNO U BOLJE SUTRA

U lipnju 2018. godine je započela je provedba trogodišnjeg projekta „Zajedno u bolje sutra“ u sklopu Poziva „Podrška socijalnom uključivanju i zapošljavanju marginaliziranih skupina“ kojim su odobrena sredstva za obrazovanje 40 dugotrajno nezaposlenih osoba i 8 stručnjaka koji rade sa nezaposlenim osobama kroz 5 verificiranih programa obrazovanja odraslih na području informacijskih tehnologija. Krajnji cilj je osposobiti dugotrajno nezaposlene i teško zapošljive osobe.

Grad Šibenik će provoditi projekt u partnerstvu sa Udrugom Ardura iz Šibenika u trajanju od 24 mjeseca. Projekt financira Europska unija iz Europskog socijalnog fonda u stopostotnom iznosu., a u 2018. godini planirana su sredstva za provedbu projektnih aktivnosti u iznosu od 169.000 kn za troškove zaposlenih na projektu, korisnika i partnera, usluge promidžbe i vidljivosti, kao i rashodi za edukaciju stručnjaka koji rade sa dugotrajno nezaposlenim osobama.Ukupno Program „Zajedno u bolje sutra“ 169.000 kuna.“

* Dosadašnja glava V postaje glava „VI“.

1. Ova Odluka stupa na snagu dan nakon objave u „Službenom glasniku Grada Šibenika.“

KLASA: 551-01/17-01/08

URBROJ: 2182/01-05/1-18-4

Šibenik, 11. prosinca 2018.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

Dostaviti:

1.Službeni glasnik Grada Šibenika

2.Ured gradonačelnika - ovdje

3.Upravni odjel za financije - ovdje

4.Upravni odjel za društvene

djelatnosti - ovdje

5.Dokumentacija – ovdje

6. Arhiv – ovdje

**OBRAZLOŽENJE**

Grad Šibenik u svom Proračunu za 2018. godinu za potrebe zdravstvene zaštite i socijalne skrbi predvidio je iznos od 4.452.000 kuna koji će se realizirati u iznosu od 4.476.000 kuna s promjenama u pojedinim točkama:

U glavi II. OBLICI POMOĆI :

- točka1. ZDRAVSTVENA ZAŠTITA podtočka b) Za Projekt Šibenik-grad prijatelj djece iznos od 30.000 kuna smanjuje se na 9.000 kuna u skladu sa realizacijom programa „Gradovi i općine prijatelji djece“ Društva Naša djeca Šibenik“. Time se i ukupan iznos za program Zdravstvene zaštite mijenja iz 180.000 kuna u 159.000 kuna.

- točka 2.IZRAVNA POMOĆ: POMOĆ ZA PODMIRENJE TROŠKOVA OGRIJEVA

- Zakonom o socijalnoj skrbi određeno je da se korisniku *zajamčene minimalne naknade* koji se grije na drva priznaje pravo na troškove ogrjeva na način da mu se jednom godišnje osigura 3 m3 drva ili odobri novčani iznos za podmirenje tog troška u visini koju odlukom odredi nadležna jedinica područne (regionalne) samouprave, odnosno grad Zagreb.

Rebalansom je planirani iznos sredstava od 330.000 kuna potrebno smanjiti na 300.000 kuna zbog revidiranja predmeta korisnika i broja odobrenih zahtjeva za navedene svrhe.

* točka 3. POSREDNA POMOĆ
* podtočka A) POMOĆ ZA PODMIRENJE TROŠKOVA STANOVANJA

Troškovi stanovanja su troškovi utvrđeni ugovorom o najmu stana u kojem živi samac ili

obitelj, a odnose se na najamninu, troškove koji se plaćaju u svezi sa stanovanjem i održavanjem stana (osim zaštićene najamnine)

Rebalansom je planirani iznos sredstava od 1.200.000 kuna potrebno smanjiti na 1.050.000 kuna zbog revidiranja predmeta korisnika i broja zahtjeva za navedene svrhe. Naime, redovnim praćenjem korisnika naknade za troškove stanovanja smanjen je broj korisnika zbog toga što su se uvjeti za ostvarivanje prava na socijalne naknade postrožili, te je revidiran broj korisnika. Naknadu za troškove stanovanja koja je u nadležnosti gradova i općina mogu ostvariti samo korisnici zajamčene minimalne naknade koji pravo mogu ostvariti tek nakon detaljne provjere Centra za socijalnu skrb. Osim navedenog, razlog za smanjenje broja korisnika pomoći za stanovanje je i činjenica da se korisnici socijalnih naknada zapošljavaju sezonski, preko programa javnih radova i programa osposobljavanja bez zasnivanja radnog odnosa.

* podtočka C). JEDNOKRATNA POMOĆ

Jednokratna novčana pomoć može se odobriti samcu ili kućanstvu koji ispunjavaju uvjete prihoda i socijalni uvjet iz članka 12. Odluke o socijalnoj skrbi i drugim socijalnim pravima građana Grada Šibenika (“Službeni glasnik grada Šibenika” 8/15) a koji su se zbog trenutačnih okolnosti našli u položaju socijalne ugroženosti, te nisu u mogućnosti djelomično ili u cijelosti zadovoljiti osnovne životne potrebe. Pomoć se može dodijeliti sukladno raspoloživim sredstvima u proračunu Grada.

Rebalansom je planirani iznos sredstava od 150.000 kuna potrebno smanjiti na 140.000 kuna zbog revidiranja predmeta korisnika i broja zahtjeva za navedene svrhe.

- podtočka F. POMOĆ RODITELJIMA ZA NOVOROĐENO DIJETE – Iznos 1.413.000 kuna mijenja se u iznos 1.497.000 kuna sukladno zaprimljenim zahtjevima.

Pomoć se dodjeljuje roditeljima s područja grada Šibenika, za svako novorođeno dijete, i to:

- za prvorođeno dijete u visini od 1.200,00 kuna

- za drugorođeno dijete u visini od 1.400,00 kuna

- za trećerođeno i svako daljnje dijete roditelja podnositelja zahtjeva - 21.000 kuna koje će biti isplaćene u jednakim godišnjim obrocima tijekom 7 kalendarskih godina, jednom godišnje u mjesecu rođenja djeteta, na osnovi podnesenog zahtjeva roditelja za tu kalendarsku godinu.

* U istoj glavi dodaje se nova podtočka koja glasi: „ G) SUFINANCIRANJE PRIJEVOZA

UČENIKA SREDNJIH ŠKOLA GRADSKE ČETVRTI ZABLAĆE

Grad Šibenik sufinancirati će kupnju mjesečne karte za prijevoz učenicima srednjih škola na području Grada Šibenika koji ne ostvaruju pravo na subvenciju države za sufinanciranje prijevoza, a imaju prebivalište na području gradske četvrti Zablaće do iznosa kojim bi se cijena mjesečne karte izjednačila sa cijenom mjesečne karte učenika na području ostalih dijelova naselja Šibenik koji su razvrstani u 1. i 2. prijevozničku zonu, počevši od mjeseca studenog. Grad Šibenik iznos sufinanciranja uplaćuje prijevozničkoj tvrtki Autotransport d.d. nakon ispostavljene fakture Gradu Šibeniku i priloga sa popisom učenika koji su kupili mjesečnu kartu. Iznos: 3.000 kuna“

- U glavi III. CENTAR ZA PRUŽANJE USLUGA U ZAJEDNICI GRADA ŠIBENIKA

Iznos od742.000 kuna se mijenja u iznos od 721.000 kuna

Centar provodi programe pomoć u kući starijim osobama na području grada Šibenika i šibenskih otoka kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama Centra.

Rebalansom je planirani iznos sredstava od 742.000 kuna potrebno smanjiti na 721.000 kuna. Razlika između utvrđenog financijskog plana za 2018. i izvršenog je nastala zbog odgađanja kupnje novog prijevoznog sredstva koji će biti planiran za 2019. godinu.

* Iza glave IV dodaje se nova glava V. PROGRAM ZAJEDNO U BOLJE SUTRA, iznos 169.000 kuna.

U lipnju 2018. godine je krenula provedba projekta „Zajedno u bolje sutra“ u sklopu Poziva „Podrška socijalnom uključivanju i zapošljavanju marginaliziranih skupina“ gdje su odobrena sredstva u iznosu od 1.254,670,00 kn za obrazovanje 40 dugotrajno nezaposlenih osoba i 8 stručnjaka koji rade sa nezaposlenim osobama kroz 5 verificiranih programa obrazovanja odraslih na području informacijskih tehnologija. Krajnji cilj je osposobiti dugotrajno nezaposlene i teško zapošljive osobe.

Grad Šibenik će provoditi projekt u partnerstvu sa Udrugom Ardura iz Šibenika u trajanju od 24 mjeseca. Projekt financira Europska unija iz Europskog socijalnog fonda u stopostotnom iznosu. U 2018. godini planirana su sredstva za provedbu projektnih aktivnosti u iznosu od 169.000 kn za troškove zaposlenih na projektu, korisnika i partnera, usluge promidžbe i vidljivosti, kao i rashodi za edukaciju stručnjaka koji rade sa dugotrajno nezaposlenim osobama.

Do kraja 2019. planira se provesti osposobljavanje za 40 dugotrajno nezaposlenih osoba, te zajedno sa ostalim rashodima za provedbu aktivnosti planirano je 847.500,00 kn. Završni datum svih projektnih aktivnosti je 15. lipnja 2020. godine te su planirana sredstva za 2020. godinu u iznosu od 187.000,00 kn.